Eurytion

In mythologia Graeca Eurytion ( Εὐρυτίων, Latine nonnumquam Eurytus), Ixionis et Nubis cuiusdam Iunonis speciem praebentis filius, fuit centaurus qui ad nuptias Pirithoi et Hippodamiae invitatus et ebrius nuptam rapere voluitː ita pugnam Lapitharum et centaurorum commovit qua ipse periitSic in Odyssea.. Eius nomen e verbis Graecis εὖ (bonum) et rhyton (vas cornuforme ad vinum potandum) ductum videtur, sic vitium eius indicans.
Secundum Hyginum ab Hercule occisus est quia Deianiram petisset. Secundum Diodorum SiculumBibliotheca historica IV.33.1. Vide etiam Apollodori Bibliothecam II.5.4-5. ab Hercule occisus est quia Hippolytam rapere voluisset.

Poeta Latinus Ovidius Homeri narrationem sequebatur his versibusː
 nam tibi, saevorum saevissime Centaurorum,
 Euryte, quam vino pectus, tam virgine visa
 ardet, et ebrietas geminata libidine regnat.
 protinus eversae turbant convivia mensae,
 raptaturque comis per vim nova nupta prehensis.
 Eurytus Hippodamen...Metamorphoses XII.219-224
Notae

 Fontes 
 Homerus, libro vicesimo primo Odysseae 295–305
Hyginus mythographus Fabulae 33
 Ovidius, libro duodecimo Metamorphoseon 219-44
Pausanias, libro quinto Descriptionis Graeciae X.8 (loco quo sculpturas templi Iovis Olympiae describebat).
Categoria:Centauri
Categoria:Mythologia Graeca